# data[].attributes.headline
Cartile postale realizate de elevii de la Marasesti

# data[].attributes.subject
Cartile postale realizate de elevii de la Marasesti

# data[].attributes.attachment_link.readable_text
Oana Dima este aparent doar Doamna profesoară care predă limba franceză la Școala Gimnazială „Ecaterina Teodoroiu" din Mărășești. În esență, veți descoperi în Oana un om deosebit, polivalent, neobosit și implicat în tot ceea ce înseamnă educație, frumos și civism.
Oana-Cristina Dima este o persoană simplă, discretă, muncitoare, iubitoare de natură și copii, care își dorește să lase ceva bun oriunde ar merge.

S-a născut la Suceava, în sânul Bucovinei, mama fiind din Podu Turcului, iar tatăl din Frasin, o localitate tare dragă sufletului său. Aici a petrecut nenumărate vacanțe de vară în sânul naturii, bucurându-se de păduri, de Suha, pârâul în care se bălăcea în zilele toride și în care a învățat să facă „broscuțe", de tradițiile și obiceiurile specifice zonei Gura Humorului, de mătușa Floarea, sora bunicului său patern de la care a învățat o mulțime de lucruri frumoase printre care să coase pe etamină, de micuța bibliotecă din zona centrală de care s-a îndrăgostit și de multe altele de care se simte încă legată până în suflet.

Copilăria mea a fost marcată de bunicul meu patern, tata Ion, cum îi spuneam în familie, el m-a crescut de mică, m-a învățat să fiu un om corect, hotărât, empatic, să fiu mereu atentă la cei din jurul meu, să nu-i deranjez niciodată prin ceea ce zic sau fac, să inspir bunătate și să-i ajut de fiecare dată când am posibilitatea. Parcă-l aud spunându-mi: „Oana, ajută-i mai întâi pe cei de lângă tine, apoi te ajuți pe tine!" Despre bunicul meu ar fi multe de spus, aș putea să scriu un roman, a fost un excepțional, care m-a făurit așa cum sunt astăzi și care trăiește în continuare prin mine.

Și cum nimic nu este întâmplător în viața omului, Oana a crescut într-o familie bogată în profesori. Mama sa, Claudia, a predat limba și literatura română și limba germană, acum fiind pensionară și bucurându-se de viața de bunică.

Tatăl său, Virgil, a predat cursuri de italiană. Unchiul Grigore a fost director de școală și profesor de istorie, o mătușă de-a sa a fost profesor de geografie, iar bunicul a predat câțiva ani buni istorie.

Am avut parte de un mediu propice pentru a îmbrățișa o astfel de meserie, dar alegerea a fost doar a mea, dorințele care mocneau în mine erau doar ale mele, dintotdeauna am simțit că destinul meu va fi legat de școală, elevi, educație. De la prima oră de limba franceză, din clasa a III-a, de la Liceul de Artă din Suceava, am știut că într-o bună zi voi deveni profesor de limba franceză și că voi avea toată energia necesară de a le face elevilor o ofertă de nerefuzat, să îndrăgească această limbă.

Și a devenit! A devenit profesor de limba franceză, în 2014, la Școala Gimnazială „Ecaterina Teodoroiu" din Mărășești!

Oana Dima, mereu pe redutele limbii franceze

La început am fost nemulțumită dorindu-mi să fiu profesor în altă școală, poate în altă localitate, dar treptat, am conștientizat faptul că locul meu este aici, că nu am ajuns întâmplător în Mărășești, ci cu un scop bine întemeiat. Din momentul în care am conștientizat că în mâinile mele stă schimbarea, că uneori trebuie să pui problema altfel pentru a reuși, m-am simțit cu adevărat bine, liniștită, împlinită și pregătită de luptă.

De altfel, aș spune că Oana Dima este chiar ea un fel de Ecaterina Teodoroiu a limbii franceze. Și nu doar fiindcă predă franceza în acel loc unde, cândva, s-a spus: „Pe aici nu se trece!" și nu s-a trecut.

Când a văzut că elevii săi nu reușeau să învețe gramatica limbii franceze, nu a renunțat. Într-o școală în care preponderent învață copii de etnie romă, a înțeles că trebuie să-și schimbe metodele de predare și evaluare. A înțeles că trebuie să fii creativ, să te joci, să le trezești interesul elevilor, să-i provoci să învețe limba franceză un pic altfel.

A căutat tot felul de idei și soluții pentru a-și motiva elevii și a reușit! Cum? Prin bețișoare de înghețată cu verbe la infinitiv, prin deslușirea de coduri QR cu texte în franceză, prin spinner game sau un tricou buclucaș, personalizat cu verbele AVOIR și ÊTRE. Prin jocuri menite să dezvăluie biblioteca școlii sau concursuri cât mai distractive cu premii și note.

Însă Oana Dima nu s-a rezumat strict la orele de limba franceză. Și-a propus să depășească sfera școlii încercând să-i implice pe elevi în comunitate, să-i facă responsabili, să trezească în sufletul lor spiritul civic.

Cu mare bucurie în suflet, Oana amintește de cele trei proiecte de voluntariat realizate împreună cu Azilul pentru Persoane Vârstnice „O Nouă Șansă" din Mărășești. A reușit să implice toți elevii școlii pentru a duce la bun sfârșit aceste proiecte

Cu această ocazie, am văzut în ochii lor compasiune față de persoanele în etate, am văzut lacrimi sincere care m-au tulburat vreme îndelungată.

În urma tuturor activităților școlare și extrașcolare realizate la Mărășești, Oana a conștientizat faptul că în mediile defavorizate ești sau devii un PROFESOR ADEVĂRAT. Aici te cunoști pe tine ca om, îți cunoști limitele, îți pui la bătaie răbdarea, încerci să scoți tot binele din tine, toate cunoștințele pe care le deții, pentru a le oferi elevilor educație, sprijin, valori morale și intelectuale.

Cărți pentru biblioteca școlii, dar și pentru schimbare

În vara anului 2o19, Oana și-a propus să strângă cât mai multe cărți noi, frumoase, interesante, actuale pentru elevii de la școala sa.

Mi-am spus că pentru a realiza schimbări în sânul comunității din Mărășești, este nevoie de lectură. Pentru problemele de literație din rândul elevilor, este nevoie de lectură. Pentru a putea preda o limbă străină, este nevoie de lectură.

Astfel, cu ajutorul unor oameni extraordinari, a reușit să adune peste 1.200 de volume. Nu le-a oprit pe toate, multe dintre ele le-a oferit liceului din Mărășești.

În vara aceasta, a făcut o nouă colectă de cărți - dicționare noi de franceză și engleză. Până în momentul de față, a primit 39 de dicționare, 21 de dicționare de limba franceză, 10 dicționare de limba engleză și 8 dicționare de limba română (+ altele).

Donațiile continuă, iar dacă vor primi prea multe cărți, acestea vor fi redirecționate către alte biblioteci școlare din Mărășești sau către Biblioteca Orășenească.

Deci iată, aveți ocazia să redați Mărășeștiului talantul pentru ceea ce a fost el cândva, dar și pentru ceea ce poate deveni prin tinerii săi, prin lectură și educație! Dai o carte, faci o parte sau schimbi o viață, ar spune noua vorbă adaptată situației.

Oana Dima, cu Erasmus în Finlanda și finalistă la „Creatori de Educație"

Prin intermediul unui proiect Erasmus+ câștigat de liceul din Mărășești, a avut posibilitatea să petreacă o săptămână de neuitat în „cea mai fericită țară din lume", cu un sistem educațional foarte bine pus la punct, Finlanda.

Nici nu mi-am imaginat vreodată că voi pune piciorul în acest colț de lume, dar s-a întâmplat într-un mod frumos și fructuos. Aș putea să scriu foarte multe lucruri despre ce am văzut, dar mă voi rezuma la un singur aspect. În rândul tinerilor finlandezi nu am observat dependența de dispozitive mobile. Pe unde am fost, rar am văzut adolescenți butonând smartphone-uri sau tablete. Ce am văzut în schimb? Tineri care citesc mult, care colorează (cărți pentru adulți), desenează, dezleagă integrame sau rebusuri.

Când se gândește la experiența din Finlanda, imediat îi răsar în minte imaginile cu tinerii studioși și discreți și celebra Bibliotecă Oodi.

Pe lângă tot ce am prezentat până acum, mai aflăm că Oana Dima este unul din cei trei finaliști ai proiectului național „Creatori de Educație".

În cadrul acestui concurs, a fost unul dintre finaliștii din județul Vrancea. Nu a câștigat, dar nu a fost cu supărare, deoarece marea sa dorință a fost să scoată din anonimat orașul Mărășești, școala, elevii și cadrele didactice din această localitate.

Mi-am dorit să ridic puțin capul și să spun răspicat: „Da, la această școală dintr-un mediu defavorizat există profesori care muncesc din greu, care au zilnic provocări peste provocări, care nu știu ce metode, jocuri, activități să mai inventeze pentru a-și atinge scopul didactic!" Prin participarea la acest concurs național, am vrut efectiv să sparg niște prejudecăți. Nu știu dacă am reușit, dar mi-am dat silința ceea ce este foarte important.

Profesorat în timp de pandemie

2020 a fost poate anul care ne-a luat cel mai mult prin surprindere, pe nepregătite și ne-a pus în fața a foarte multe situații noi. Ne-a obligat cumva să ne depășim limitele, să găsim soluții și să ne adaptăm la o viață personală, socială, pe care nici nu am luat-o vreodată în calcul.

Ca profesor, 2020 a fost o provocare uriașă și am dorit să aflu câteva impresii ale Oanei.

Au fost câteva luni memorabile, am avut parte de numeroase provocări... Care ar fi concluzia mea? Nu poți face școală online, așa cum se dorește de la Ministerul Educației și Cercetării, oriunde, oricând și cu oricine! Elevii noștri nu au dispozitive, nu au Internet, foarte greu de gestionat aceste lipsuri. Elevii noștri de la Mărășești trebuie să vină la școală, ei nu pot învăța la distanță, ei trebuie să fie (fizic) în clasă, cu profesorul, cu ceilalți elevi, cu toate materialele didactice de care dispunem.

Totuși, a existat și o parte frumoasă. În perioada stării de urgență, Oana Dima și-a dorit să le ofere elevilor de la clasa sa (atunci, clasa a VI-a A) momente liniștitoare, pozitive, de încurajare. Așadar, le-a citit povești cu har, povești scrise de Leon Magdan, le-a înregistrat pe telefon și le-a publicat pe Youtube. Le trimitea cu multă emoție elevilor ei, copii care așteptau cu nerăbdare, seară de seară, o nouă poveste.

Iată că pandemia nu înseamnă doar lucruri negative. Înseamnă să avem capacitatea de a depăși barierele distanțării sociale și a învăța să ne apropiem și altfel, ca educatori, ca elevi, ca oameni care colaborăm, ca angajați, ca oameni în general!

Cu aparatul foto pe bicicletă, prin munți și o platformă online

Pentru Oana Dima, Focșaniul a devenit a doua sa casă după Suceava. Când a ajuns aici, în octombrie 2011, acest oraș nu a impresionat-o deloc, dar treptat, a reușit să descopere locuri frumoase, în care să se simtă în largul său și oameni deosebiți care să o facă să aprecieze tot ce este în jurul său.

Sigur că mai vede și aspecte de îmbunătățit, însă Focșaniul pentru Oana este astăzi viu, colorat și frumos. Prin lentila doamnei profesoare, orașul mai însemnă #prinfocsaniulmeu, fotografii care scot la lumină tot ce este mai frumos: parcuri, clădiri istorice, monumente, spectacolul anotimpurilor, căsuțe verzi, oglindiri etc., după cum ne spune chiar ea.

Și pentru că fotografia este marea sa pasiune, Oana Dima a lansat platforma Invrancea.ro, din dorința de a oferi comunității informații, fotografii, curiozități despre punctele de interes turistic din Vrancea. Totul gratis, fără sponsorizări sau afilieri politice, doar din dragoste pură pentru Țara Vrancei, pentru locuitorii ei, pentru turismul românesc.

Invrancea.ro înseamnă videoclipuri sau filmulețe live realizate de soțul său, Valentin Dima, dar și fotografii care poartă semnătura Oanei. De cele mai multe ori, obiectivele turistice locale sunt prezentate prin ochii, emoțiile și cuvintele băiețelului lor, Dragoș.

Cuvânt de încheiere

Ca o încheiere, vă las câteva din gândurile Oanei.

Vorba mea de suflet este:„Omul sfințește locul." În orice colț te va purta viața, trebuie să scoți tot ce ai mai bun din tine și să te oferi comunității! Oriunde vei ajunge, trebuie să-ți faci datoria, să muncești cu folos și bucurie! Orice lucru pe care vrei să-l faci, să-l faci cu dragoste, dragoste pentru tine, pentru oameni, pentru viață!

Oana Dima m-a cucerit prin modestia și implicarea sa în tot ce o înconjoară. Mereu atentă la ce se întâmplă în urbea sa, cu elevii săi, mereu acolo unde este nevoie de ea, dar și unde nici nu te-ai aștepta să o găsești, Oana este exemplul concret de atitudine și energie debordantă!

Un profesor dedicat, care a înțeles că lumea educației nu vine la pachet cu un manual de utilizare, Oana dă parcă o altă definiție educației. O reinventează pentru ca elevii săi nu doar să o înțeleagă, ci să o îndrăgească.

Oana Dima a înțeles că lectura și educația sunt cele care schimbă destine și societăți umane și pentru asta, revoluționează suflete!

# data[].attributes.attachment_link.title
În tranșeele limbii franceze: profesoara Oana Dima schimbă destinele orașului Mărășești! - Elita Romaniei

# data[].attributes.attachment_link.description
Oana Dima este aparent doar Doamna profesoară care predă limba franceză. În esență, veți descoperi un om deosebit, polivalent, neobosit și implicat în

# data[].attributes.attachment_link.readable_text
Prin intermediul unui comunicat de presă se face anunță public faptul că elevii Școlii Gimnaziale „Ecaterina Teodoroiu", structură a Liceului Tehnologic „Eremia Grigorescu" din Mărășești, participă în perioada 2 februarie - 10 iunie 2022 la proiectul educațional „Școala noastră, o școală fără violență!". Acest proiect se desfășoară în parteneriat cu Inspectoratul de Poliție Vrancea, Inspectoratul Școlar Județean Vrancea și Asociația „Voluntariat pentru Viață" din Mărășești.
Scopul acestui proiect este eficientizarea modului de acțiune în domeniul prevenirii violenței fizice și psihologice (BULLYING) care se manifestă în rândul elevilor de gimnaziu.

La nivelul școlii noastră participă 8 clase de nivel gimnazial, 14 cadre didactice, din care 8 diriginți, precum și 20 de părinți.

În cadrul proiectului a fost organizat un concurs care a avut ca obiectiv transmiterea unor mesaje de descurajare a violenței psihologice și care a cuprins două secțiuni, secțiunea de afiș și cea de videoclip. Astfel, în data de 23 februarie 2022, la nivelul unității noastre școlare, a avut loc etapa de jurizare a acestui concurs în urma căruia au fost alese materialele câștigătoare: afișul clasei a VII-a A (diriginte: prof. Amariei Roxana-Andreea) și videoclipul clasei a VIII-a A (diriginte: prof. Dima Oana-Cristina).

Reprezentanții Biroului de Siguranță Școlară, membrii comisiilor de violență și bullying de la nivelul unității noastre școlare, precum și doamnele director prof. Anghel Lavinia și prof. Rusu Nicoleta au selectat cele mai interesante materiale care să transmită mesaje de prevenire a violenței în rândul elevilor.

În data de 28 februarie 2022, la sediul Inspectoratului de Poliție Vrancea, va avea loc etapa de jurizare a tuturor materialelor alese câștigătoare de la cele patru unități școlare care sunt implicate în acest proiect, Școala Gimnazială „Ecaterina Teodoroiu" din Mărășești (structură), Școala Gimnazială „Oana-Diana Renea" din Focșani, Școala Gimnazială Slobozia Bradului și Liceul Tehnologic „Alexandru Ioan Cuza" din Panciu. În urma acestui concurs va fi aleasă o singură școală câștigătoare pe baza votului reprezentaților instituțiilor partenere în proiect.
Informații + fotografii transmise de consilierul educativ al Școlii Gimnaziale „Ecaterina Teodoroiu" din Mărășești, prof. Dima Oana-Cristina Structură Școala Gimnazială „Ecaterina Teodoroiu", Mărășești

# data[].attributes.attachment_link.title
Foto | Proiect educațional la Mărășești: „Școala noastră, o școală fără violență!"

# data[].attributes.attachment_link.description
Scopul acestui proiect este eficientizarea modului de acțiune în domeniul prevenirii violenței fizice și psihologice (BULLYING) care se manifest...

# data[].attributes.attachment_link.description
Multumesc, iubite dascal! Elevii si cadrele didactice de la Scoala Gimnaziala Ecaterina Teodoroiu din Marasesti, judetul Vrancea. Proiect realizat cu ocazia Zilei Educatiei.

# data[].attributes.attachment_link.readable_text
Oana Dima, profesoară de limba franceză la Școala Gimnazială „Ecaterina Teodoroiu" din Mărășești, județul Vrancea, a organizat săptămâna aceasta „Blind Date with a Book" - „Îndrăgostește-te de o carte!", un eveniment destinat elevilor de gimnaziu, aflat la a doua ediție. Profesoara a pregătit 37 de cărți, le-a învelit astfel încât să nu se vadă coperta și a lipit post-it-uri pe care a scris câteva informații despre cartea respectivă sau despre autor. Elevii au venit pe rând, pe clase, au citit indiciile și au ales cartea care li s-a părut cea mai interesantă.
"M-a surprins curiozitatea lor, ei au citit absolut toate post-it-urile și au ales cu inima. Înainte de a ieși din clasă, fiecare elev a lipit pe ușă post-it-ul cu informațiile despre carte astfel încât să rezumăm într-o manieră colorată întâlnirea cu cărțile. Pe fiecare carte am scris un mesaj: <Sper să te îndrăgostești de această carte!>. Mi-ar fi plăcut să realizez semne de carte care să le amintească cu drag de acest eveniment, dar, din păcate, timpul nu mi-a permis", povestește profesoara Oana Dima.

37 de elevi din clasele V-VIII au participat la întâlnirea cu cărțile și - mărturisește profesoara - "au fost extrem de încântați și de nerăbdători": "Întâlnirea trebuia să aibă loc pe 14 februarie, de Sfântul Valentin, doar că, din anumite motive de sănătate, nu am reușit să o organizez. Am reprogramat evenimentul pe 17 februarie. A avut succes, am simțit acest lucru în privirile elevilor și în zâmbetele lor ascunse pe sub măști."

„- Doamna, cărțile sunt ale noastre? Nu trebuie să vi le returnăm? Le putem lua acasă?" (elevă în clasa a VI-B)„- Doamna, este foarte frumoasă cartea pe care mi-am ales-o! Sunt extraordinare aventurile lui Alice!" (elev în clasa a V-a B)„- De-abia aștept să ajung acasă și să citesc această carte!" (elevă în clasa a VI-a B)

Profesoara spune că prin toate activitățile pe care le desfășoară în școală, inclusiv această mică „îndrăgosteală", își dorește să îi atragă pe elevi spre lectură, cărți, bibliotecă. "Elevii primesc gratis o carte pe care trebuie să o citească, iar după ce au terminat-o, să facă schimb cu un alt elev, deci să lectureze o nouă carte. Prin lecturi frumoase, ușoare, captivante, încerc să îi conectez pe copii cu lumea fascinantă a poveștilor, a personajelor memorabile, îmi doresc să nu privească cititul ca pe o obligație din partea profesorului, ci ca pe o activitate extrem de plăcută. Mereu le spun elevilor mei: <Cărțile ne fac mai deștepți, mai buni, mai răbdători, mai puternici, deci să citim!>

Îmi desfășor activitatea într-un mediu defavorizat, deci sunt conștientă că acești elevi nu au posibilități materiale pentru a-și cumpăra cărți. Fie ca această carte, pe care ei și-au ales-o cu inima, să fie prima lor carte dintr-o mică bibliotecă pe care și-o pot construi acasă, singuri, în timpul anilor de școală", declară Oana Dima.

La inițiativa profesoarei Oana Dima, „Blind Date with a Book" a fost organizat și la Liceul Tehnologic „Eremia Grigorescu" din Mărășești, fiind pus în practică de către profesorul documentarist din cadrul CDI. 30 de cărți au ajuns la elevii de gimnaziu și alte 30 la elevii de liceu.

Pe 24 februarie, de Dragobete, profesoara va organiza partea a doua a evenimentului, dedicat de data aceasta profesorilor. "Cadrele didactice de la școala noastră - Școala Gimnazială <Ecaterina Teodoroiu>, de la Liceul Tehnologic <Eremia Grigorescu> și de la Grădinița <Lizuca> se vor îndrăgosti de o carte. Sperăm să fie un eveniment memorabil", precizează Oana Dima.
Sursa foto: Arhiva personală - prof. Oana Dima Citește și:

# data[].attributes.attachment_link.title
Blind Date with a Book. Provocarea profesoarei Oana Dima pentru elevii din Mărășești, județul Vrancea: "Îndrăgostește-te de o carte!" - SparkNews.ro

# data[].attributes.attachment_link.description
Oana Dima, profesoară de limba franceză la Școala Gimnazială „Ecaterina Teodoroiu" din Mărășești, județul Vrancea, a organizat săptămâna aceasta „Blind Date with a Book" - „Îndrăgostește-te de o carte!", un eveniment destinat elevilor de gimnaziu, aflat la a doua ediție. Profesoara a pregătit 37 de cărți, le-a învelit astfel încât să nu se vadă coperta [...]

# data[].attributes.attachment_link.description
La această activitate au participat elevii clasei a IV-a A, coordonați de doamna învățătoare Olga Stafe, elevii claselor a VI-a A, a VI-a B, a…

# data[].attributes.attachment_link.readable_text
În perioada 1-20 noiembrie 2019, la Școala Gimnazială "Ecaterina Teodoroiu" din Mărășești, structură a Liceului Tehnologic "Eremia Grigorescu", s-au desfășurat o serie de activități în cadrul campaniei "19 zile de prevenire a abuzurilor și violențelor asupra copiilor și tinerilor".
Campania s-a incheiat pe 20 noiembrie- Ziua Universala a Copilului si am sarbatorit a 30-a aniversare a semnarii Conventiei pentru drepturile copilului( 1989-2019).

Profesorii-coordonatori au încercat să implicetoate clasele de lagimnaziu în activități interesante, atractive și educative. Astfel, elevii au aflat informații prețioase despre exploatarea prin muncă a copiilor, despre copiii străzii, malnutriție, dependența și abuzul de substanțe, pericolele care apar în mediul online, precum și despre "Drepturile Copilului". Ei au realizat expoziții de desene, colaje, postere, pliante și s-au implicat cu seriozitate în dezbateri pe teme științifice și prezentări PowerPoint.

Mulțumim tuturor profesorilor care s-au implicat (Mariana Drilea- profesor biologie, Nicuța Dragomir - profesor istorie, Oana Dima - profesor lb. franceză, Dana Lupu- profesor lb. engleză și Olga Stafe - profesor învățământ primar, Adina Neagu - profesor educație tehnologică) și avem convingerea că prin activitățile desfășurate în această campanie vom putea să prevenim o serie de pericole în care sunt vizați, în primul rând, copiii!

Toate aceste activități au fost coordonate de doamna director adjunct, profesor Nicoleta Rusu și de doamna consilier educativ, profesor AdinaNeagu.

# data[].attributes.attachment_link.title
Campania de prevenire a abuzurilor și violențelor la Școala Gimnazială

# data[].attributes.attachment_link.description
Campania s-a incheiat pe 20 noiembrie- Ziua Universala a Copilului si am sarbatorit a 30-a aniversare a semnarii Conventiei pentru drepturile copil...

# data[].attributes.attachment_link.readable_text
Brand voice

Prin intermediul unui comunicat de presă Biblioteca Judeţeană Vrancea mulţumeşte colaboratorilor care au făcut posibil succesul Evenimentelor Culturale Ziua Internaţională a Francofoniei şi Ziua Internaţională a Poeziei.
Biblioteca Judeţeană Duiliu Zamfirescu Vrancea a sărbătorit Ziua Internaţională a Francofoniei (20 martie) şi Ziua Internaţională a Poeziei (21 martie), în mediul on-line şi la Sediul Ansamblului Folcloric „Ţara Vrancei" din Focşani.

Sâmbătă, 20 martie, Biblioteca Judeţeană s-a alăturat iniţiativei Asociației Elevilor din Județul Vrancea (AEV), care, împreună cu Primăria Municipiului Focșani și Ansamblul Folcloric Țara Vrancei, a organizat spectacolul "Viață și poezie", dedicat Zilei Internaționale a Poeziei, eveniment cultural care s-a bucurat de onoranta prezenţă doamnei Lamia Beligan, actriţă la Teatrul Naţional Bucureşti.

Duminică, 21 martie 2021, Biblioteca Judeţeană „Duiliu Zamfirescu" Vrancea a organizat, în mediul on-line, evenimentul cultural Maratonul Poeziei, cu prilejul sărbătorii Zilei Internaţionale a Poeziei.

Biblioteca Judeţeană, instituţie aflată în subordinea Consiliului Judeţean Vrancea, mulţumeşte tuturor colaboratorilor care au făcut posibil succesul celor două evenimente culturale. În continuare, vă prezentăm instituţiile, profesorii, bibliotecarii, poeţii, tinerii, elevii şi membrii comunităţii datorită cărora manifestările culturale organizate cu prilejul Zilei Francofoniei şi Zilei Internaţionale a Poeziei s-au bucurat de un real succes în rândul comunităţii noastre.

Mulţumim instituţiilor administrative, de cultură şi învăţământ implicate în cele două proiecte culturale: Consiliul Judeţean Vrancea, Primăria Municipiului Focșani, Ansamblul Folcloric „Țara Vrancei", Asociația Elevilor din Județul Vrancea, Teatru Municipal „Maior Gheorghe Pastia" din Focşani, Colegiul Naţional „Spiru Haret" din Focşani, Liceul Teoretic „Ioan Slavici" din Panciu, Colegiul Naţional „Unirea" din Focşani, Colegiul Naţional „Alexandru Ioan Cuza" din Cuza", Şcoala Gimnazială „Anghel Saligny" din Focşani, Şcoala Gimnazială „Ecaterina Teodoriu" din Mărăşeşti, Asociația Națională a Nevăzătorilor - Filiala Vrancea, Liga Scriitorilor Vrancea şi Grupul Vocal Milcovia.

Mulţumim doamnelor profesor Maria Murgoci, Ana-Maria Cornilă Norocea, Svetlana Baciu, Anastasia Bălan, Ionelia Burghelea, Maria Zgăbârdici, Laura Porumboiu, Georgiana Mateiu, Elena Manole, Mariana Şerban, Oana Dima şi Sorina Milea.

Mulţumim membrilor şi partenerilor Asociaţiei Elevilor din Judeţul Vrancea pentru spectacolul "Viață și poezie": Gabriela Staicu, Steliana Tache, Teodora Nămoloșanu, Ionela Ocianu, Cătălina Dragomir, Bogdan Temelie, Andrei Săcrieru și Nicolae Săcrieru. De asemenea, mulţumim Asociaţiei Elevilor din Judeţul Vrancea pentru prezenţa minunatei actriţe Lamia Beligan.

Mulţumim doamnei Paula Grosu, actriţă la Teatrul Municipal „Maior Gheorghe Pastia" din Focşani.

Mulţumim doamnei Mariana Vicky Vârtosu, președinte a Ligii Scriitorilor Vrancea, doamnei Marinela Parasca, scriitoare pentru copii, doamnelor Iulia Iov, Aneta Oprișan și Vali Cuconoiu de Grupul Vocal Milcovia şi Dorina Nanu, preşedintele Asociației Naționale a Nevăzătorilor - Filiala Vrancea

Mulţumim poeţilor Cosmin Neidoni, poeta Daniela Varvara, poeta Mădălina Rotaru şi doamnei Claudia Nicolae, învăţătoare la Şcoala "Ion Basgan" din Focşani, pentru prezenţa în proiectul nostru prin creaţiile domniilor lor.

Mulţumim copiilor Irina M. (4 ani și 9 luni), George Alexandru Z. (3 ani), Ionel Ștefan pentru emoţia creată. Mulţumim elevilor care au răspuns cu talent şi profesionalism invitaţiei noastre: Maria Teodora Boicu, Daria Bobocea, Elena Chiforeanu, Elena Nicolae, Albert Micheci, Natalia Moisă, Ana-Maria Hrubaru, Daria Cristina Iordăchescu, Crina Matei, Dănuț-Adrian Bari, elevii Andreea Băncilă, Delia-Ștefania Boian, Vlad Balaș, Larisa Crăcană, Maria Coman, Alina Dogaru, Brianna Dospinoiu, Ramona Damian, Theea Lazăr Bâra, Rebecca Merticar, Luca Milea, Maria Munteanu, Antonia Negoescu, Ines Plăcintă, Adelina Stan, Miruna Vasile, Maria Neagu, Shakira Ștefan, Mădălina Coman, Alexandra Ciobotaru, Sabina Ciobotaru, Mihai Vasile, Daria Damian, Lavinia Ivan, Panaite Denisa, Alexandra Anghene, Teodora Căluian, Andreea Crintea, Alexandra Rău, Alessandra Felea, Andreea Gabriela Manolache, Mihaela Alexandra Hănțoiu, Alexandra Spulber, Sebastian Crucianu, Sabina, Alexandra și Lavinia.

Au recitat pentru domniile voastre şi s-au implicat în buna derulare a Zilei Internaţionale a Francofoniei şi Zilei Internaţionale a Poeziei colegii noştri bibliotecari: Corina Adam, Oana-Raluca Boian (director), Alina Chiriac, Liliana Cristea, Teodora Fîntînaru, Claudia Hanganu, Maria-Cristina Olaru, Diana Rădună, Adrian Ţiglea.

În mediul on-line, cele 95 de postări dedicate celor două evenimente s-au bucurat de un număr de peste 4700 de aprecieri, comentarii şi distribuiri, impact: 50000, clickuri pe postări 4200.

Dragii noştri, dumneavoastră aţi adus în inimile noastre emoţia poeziei şi îndemnul de a rămâne fideli Poeziei, operelor şi creatorilor de cultură de pretutindeni.

Vă mulţumim tuturor pentru cele două evenimente culturale remarcabile!

Manager, Relaţii publice,

Oana-Raluca Boian Adrian Ţiglea

# data[].attributes.attachment_link.title
Biblioteca Judeţeană Vrancea mulţumeşte colaboratorilor care au făcut posibil succesul a două evenimente culturale recent organizate

# data[].attributes.attachment_link.description
Biblioteca Judeţeană Duiliu Zamfirescu Vrancea a sărbătorit Ziua Internaţională a Francofoniei (20 martie) şi Ziua Internaţională a Poezie...

# data[].attributes.attachment_link.title
GALERIE FOTO: Principalele activități desfășurate în CDI al Liceului „Eremia Grigorescu” din Mărășești în cadrul programului ”Școala Altfel”

# data[].attributes.attachment_link.description
Programul Național ”Școala Altfel” – 2023 în C.D.I. „Școala Altfel” este un program național implementat de către Ministerul Educației, program al cărui scop este să contribuie la dezvoltarea competenței de învățare și a abilităților socio-emoționale în rândul copiilor preșcolari/elevilor, oferind a…